b'\n_START_ARTICLE_\nMartin Greis-Rosenthal\n_START_SECTION_\nKarriere\n_START_PARAGRAPH_\nMartin Greis debuterede som 10-\xc3\xa5rig i de odenseanske H.C. Andersen Festspil. I 2000 blev han som en af de yngste nogensinde optaget p\xc3\xa5 Statens Teaterskole sammen med blandt andre Mille Dinesen og Beate Bille. Han blev uddannet i 2004._NEWLINE_Han er blandt andet kendt for sine roller som Kaj Holgers driftige barnebarn, Henrik, i DR\'s tv-serie Kr\xc3\xb8niken, Poul Andersen, den hjemvendte hotelarving, i TV 2\'s Badehotellet samt forskellige roller i danske film som Steppeulven, 9. april og Mikkel Serups boksefilm Den bedste mand om J\xc3\xb8rgen "Gamle" Hansen, i rollen som Svend Gehrs. Desuden fra flere store roller p\xc3\xa5 de danske teaterscener, hvor han har favnet et bredt repetoire lige fra Ludvig Holberg over Alan Bennett til danske Christian Lollike._NEWLINE_I 2007 fejrede han stor succes i den kr\xc3\xa6vende hovedrolle som Fyrst Mysjkin (Idioten) i Idioten efter Dostojevskijs roman p\xc3\xa5 Aarhus Teater iscenesat af Rune David Grue._NEWLINE_Martin Greis har indl\xc3\xa6st flere lydb\xc3\xb8ger for Lindhardt & Ringhoff, Rosinante og Gyldendal. Blandt andre: Liberty af Jakob Ejersbo, Century-triologien af Ken Follett, fantasyromanserien En sang om is og ild af George R. R. Martin og Jonas T Bengtssons Et Eventyr.\n_START_SECTION_\nPrivate forhold\n_START_PARAGRAPH_\nPrivat danner han par med skuespillerinden Katrine Greis-Rosenthal. Han var far til en datter, da han m\xc3\xb8dte Greis-Rosenthal. Han er far til to piger og en dreng.'